Source: https://www.jogiforum.hu/hirek/archivum/2009-09.1.0
Timestamp: 2019-06-27 13:08:49
Document Index: 21828438

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ']

Draskovics: nincs teljes konszenzus, de alapos volt az előkészítés
Nincs teljes konszenzus az új polgári törvénykönyv (Ptk.) tekintetében, de egy ilyen átfogó kódexnél ez nem is lehetséges - mondta a szakminiszter a kormányszóvivői tájékoztatón szerdán.
A Google nyerte a márkanév-vita első fordulóját
A Google nem követett el jogsértést azzal, hogy a nagy márkaneveket kulcsszóként értékesítette a hirdetők számára – állapította meg a hét elején ismertetett állásfoglalásában az Európai Bíróság főtanácsnoka.
Magyar Nemzet: perek indulhatnak a pedagógus-továbbképzés támogatásának megvonása miatt
Ezrével indíthatnak pert az iskolaigazgatók az állam ellen, ha a kormány valóban nem finanszírozza tovább a tanárok továbbképzését, a szakma szerint ugyanis jogsértő a kötelező tanfolyamok költségének áthárítása - írta a Magyar Nemzet.
OGY: Vita a jelnyelv önálló, természetes nyelvként való elismeréséről
Kanadai-európai vízumháború készül?
Jacques Barrot igazságügyi biztos figyelmeztette Kanadát, hogy válaszintézkedésekre számíthat, ha az év végéig nem törli el a cseh állampolgárokkal szemben bevezetett vízumkényszert.
Doktori képzés II – Lehetőségek a képzési piramis csúcsán
A diploma kézhezvételével a „friss” jogászok leginkább jelölti- illetve előadói helyekre pályáznak – jelentősen kisebb azoknak a száma, akik az egyetemen tervezik megkezdeni pályájukat. Jelentés a hazai jogtudományi doktori iskolák helyzetéről és működéséről.
A 2009. A szep­tember 21-től szeptember 25-ig, valamint a szeptember 28-tól október 2-ig tartó munkaheteken többek között közösségi védejgy, versenykorltozó megállapodások, környezetvédelem, letelepedés szabadsága, uniós állampolgárság, Roaming-rendelet, a Bizottság által készített dokumentumokhoz való hozzáférés kérdéskörökkel kapcsolatos ügyek is terítékre kerülnek az Európai Bíróság munkarendjében.
Alkotmányellenes mulasztások a szabálysértési törvényben
Az Alkotmánybíróság (Ab) 2009. szeptember 21-i teljes ülésén határozatot hozott a (szabálysértési eljárásról szóló törvénynek|http://www.jogiforum.hu/torvenytar/tv/1999/LXIX) (Sztv.) számos rendelkezését támadó indítvány tárgyában. Az Ab mulasztást állapított meg az eljárás felelősségre vonás mellőzésével történő befejezésével, valamint a bírósági eljárás során kiszabható rendbírsággal összefüggésben.
Korlátok közé kerülnének a banki alkalmazottak bónuszai - Az EU közvetlen állami beavatkozást szorgalmaz a banki juttatások világába
Még néhány héttel ezelőtt is úgy tűnt, kevés esélye van az EU-nak arra, hogy globális szinten is elfogadtassa a bankárok javadalmazását szigorú korlátok közé szorító kezdeményezéseit. A szeptember 24-25-i pittsburghi G20-csúcsra készülve azonban az Egyesült Államokban – a korábbi elutasítás után – hasonló szelek kezdenek fújni.
Kinek a fizetése nyilvános adat? - A kormány pontosítja a vezetői javadalmazások közzétételének szabályait
A kormány idén ősszel törvényben rögzíti, vagy jövő tavasszal pontosítja a vezetői javadalmazások közzétételéről szóló kormányrendeletet - közölte a kormányszóvivő hétfőn, miután Jóri András adatvédelmi biztos és Tordai Csaba, a Miniszterelnöki Hivatal szakállamtitkára egyeztettek.
Hivatali ügyintézésékor is lehet majd használni a magyar jelnyelvet, ha az Országgyűlés elfogadja (a magyar jelnyelvről és a magyar jelnyelv használatáról szóló törvényjavaslatot|http://www.jogiforum.hu/hirek/21475), amelynek ma kezdődik az általános vitája.
A fiatalok biztonsága - a jövőnk záloga - Bűnmegelőzési szeminárium a Szegedi Tudományegyetemen
A fiatalok biztonsága - a jövőnk záloga címmel indított bűnmegelőzési szemináriumot a Csongrád Megyei Rendőr-főkapitányság Bűnmegelőzési Osztálya és a Szegedi Tudományegyetem.
Elfogadta az Országgyűlés az új polgári törvénykönyvet (Ptk.) hétfőn
Az Ház 191 igen, 168 nem szavazattal és négy tartózkodás mellett fogadta el a( polgári törvénykönyvet|http://www.jogiforum.hu/kereso/kategoriak/66). A jogszabályra az MSZP-frakció, hat SZDSZ-es képviselő és a fideszes Kubatov Gábor szavazott igennel, nem támogatta a törvény elfogadását a Fidesz, a KDNP, az SZDSZ-es képviselők többsége és a volt MDF-es politikusok.
Pótjelentkezéssel még bekerülhet!
2009. szeptember 30-ig tart a pótjelentkezés a szakirányú továbbképzésekre a Pécsi Tudományegyetem Állami- és Jogtudományi Karán. (X)
Bürokrácia-mentesítés - Független testület segítené a bürokratikus terhek csökkentését az Unióban
Az EU jogszabály-dzsungelének megritkításán munkálkodó Edmund Stoiber egy olyan független testületet hozna létre, amely – a Bizottság helyett – azt ellenőrizné, hogy az egyes jogszabály-javaslatok ne gyarapíthassák tovább a bürokratikus terheket az Unióban. A Stoiber-vezette testület múlt héten terjesztette elő második helyzetjelentését.
Egy vádemelési javaslat született eddig az EP-választással kapcsolatban
Az európai parlamenti (EP) választásokkal kapcsolatban országosan hét esetben indult eljárás a választás, a népszavazás és a népi kezdeményezés rendje elleni bűncselekmény miatt, a rendőrség eddig egy ügyben küldte tovább az iratokat az ügyészségnek vádemelési javaslattal - tájékoztatott az ORFK.
Ügyfélközpontú közigazgatás - Október 1-én lép hatályba az elektronikus közszolgáltatásról szóló 2009. évi LX. törvény
Október 1-én lép hatályba a 2009. LX. törvény az elektronikus közszolgáltatásról. A jogszabályt 2009. június 15-i ülésnapján 208 igen szavazattal, ellenszavazat és tartózkodás nélkül fogadta el az Országgyűlés. Igaz, a javaslat beérkezésétől annak megszavazásáig több mint fél év telt el.
Az Alkotmánybíróság szeptember 21-22-i teljes ülésének napirendje
Az Alkotmánybíróság hétfői teljes ülésén szóba kerül a szabálysértésekről szóló 1999. évi LXIX. törvény egyes rendelkezéseinek alkotmányosságát elemző tervezet.
Vállalkozás üres telken - Újonnan alakult cégeket vizsgál az APEH
Az APEH idén is kiemelten figyel az újonnan alakult társaságokra, a kiválasztott adózóknál az adóhatóság a helyszínen vizsgálja a bejelentett adatok egyezőségét. Ezen vállalkozásoknál a cégek székhelyével, és az ügyvezetők személyével akadt eddig a legtöbb gond. Az APEH minden olyan esetben – ahol a bejelentett adatokkal nem egyezik a valóság – felfüggesztette a társaság adószámát illetve a képviselő ellen büntető feljelentést tett.
Jogerősen elutasította a Fővárosi Ítélőtábla csütörtöki ítéletében Eger városának azon keresetét, amely arra irányult, hogy nyilvánítsák érvénytelennek a hevesi megyegyűlés, illetve a (HospInvest|http://www.jogiforum.hu/kereso?s=0&h=h1&q=Hospinvest) által az egri kórház működtetésére tavaly márciusban kötött szerződést - tájékoztatotta Heves Megyei Közgyűlés elnöke csütörtökön.
Üdvözli a volt (guantánamói fogoly befogadásáról|http://www.jogiforum.hu/hirek/20947) szóló magyar kormányfői bejelentést az Amnesty International - közölte a nemzetközi emberi jogi szervezet csütörtökön.
Az ÁSZ elnöke hiányolja a hatástanulmányokat a költségvetéssel kapcsolatban
Nem láttunk olyan hatástanulmányokat, amelyek alátámasztanák a költségvetéssel kapcsolatos várakozásokat - mondta Kovács Árpád, az Állami Számvevőszék elnöke a Népszabadságnak adott interjújában, amelyet a lap pénteki száma közöl. Beszélt arról is, jó döntésnek tartja a vezetői fizetések nyilvánosságra hozatalát.
Ritka helyzet
Felmentette a gondatlanságból elkövetett emberölés vádja alól a Debreceni Ítélőtábla csütörtökön azt a nyírteleki férfit, akinek a házában két évvel ezelőtt a vízmelegítőből visszaáramló szén-monoxid miatt meghalt egy fiatal lány - közölte Koszta János, az ítélőtábla sajtótitkára.
Lévay Miklós lett az Európai KriminológiaiTársaság elnöke
A szeptember 9. és 12. között, a szlovén fővárosban, Ljubjanában tartott éves konferenciáján Lévay Miklóst, a magyar Alkotmánybíróság tagját a szervezet elnökévé választották.
Adókedvezmény kis- és középvállalkozásoknak
A kis- és középvállalkozások akkor kaphatnak jövő évtől fejlesztési adókedvezményt, ha vagy a foglalkoztatotti létszámot, vagy a bérköltséget növelik - mondta Budai Bernadett kormányszóvivő a kabinet szerdai ülését követően.
Fogyasztóvédelmi Charta - Önszabályozás a fogyasztók érdekében
Jogilag nem kötelező; összehangolja a vállalkozásokat, társadalmi szervezeteket és a kormányzati oldalt, így alapozva meg az előre mutató változásokat.
Az (OBmB|http://www.bunmegelozes.hu/index.html?pid=1) honlapján is elérhető a „Társadalmi kohéziót erősítő bűnmegelőzési és reintegrációs programok módszertani megalapozása” című kiemelt projektben ((TÁMOP 5.6.2.|null)) készült tankönyv.